ιερεως αισχινου παναμου αρκεσιλαος φιλοβοτου ειπεν επειδη φιλιππος ευνους ων διατελει [τ]ει πολει και τοις δεομενοις αει των πολιτων παρεχεται χρειας εν παντι καιρωι δεδοχθαι τει βουλει και [τ]ωι δημωι φιλιππον μιλα μαγνητα προξενον ειναι και ευεργετην της πολεως ορωπιων αυτον και εκγο[ν]ους και ειναι αυτωι γης και οικιας ενκτησιν και ισοτελειαν και ασυλιαν και ασφαλειαν και κατα γην και κα[τα] θαλατταν και πολεμου οντος και ειρηνης και ταλλα παντα υπαρχειν αυτωι καθαπερ τοις αλλοις προξε[νο]ις και ευεργεταις.
Boiotia — Oropos (Skala) — Amphiareion — ca. 240-180 BC — ArchEph (1892) 47, 77
 ca. 240-180 BC 